A 2007-es szezon jól indult számára: hetedik lett a szezonnyitó ausztrál nagydíjon, emlékezetesen megelőzve Ralf Schumachert. Rosberg remekül szerepelt az időmérőkön, és szinte mindig csapattársa, a tapasztalt Alexander Wurz elől indulhatott. A nagyszerű kezdet után azonban a jó eredmények elmaradtak, a szezon első felében a csapattársa előtte állt a tabellán. Az évad második felében azonban eredményei egyre javultak, sorozatban négy versenyen is pontot szerzett. A Japán-és a kínai nagydíjon azonban már nem szerzett pontot. A brazil nagydíjon elszánt küzdelemben legyőzte a BMW Sauber két versenyzőjét, Nick Heidfeldet és Robert Kubicát, és végül a negyedik helyen ért célba, 5 másodperccel Fernando Alonso mögött. Rosberg az idény során 20 pontot gyűjtött és összetettben a 9. helyen végzett, csapattársa, Wurz 13 ponttal a 11. lett.